2015 m. greitųjų šachmatų pasaulio čempionatas Berlyne. Rankų paspaudimas prieš 13-ą rata. 
**Pasaulio greitųjų šachmatų čempionatas** – varžybos, skirtos išaiškinti pasaulio čempioną, žaidžiantį pagal greitųjų šachmatų laiko kontrolę. Nuo 2012 m. FIDE kasmet rengia bendrus greitųjų ir žaibo šachmatų turnyrus. Rengiamas ir moterų pasaulio greitųjų šachmatų čempionatas.

Čempionato nuostatai
--------------------

Nuostatai (dalyvių atranka, formatas, laiko kontrolė, nugalėtojų nustatymas ir apdovanojimai) laikui bėgant keitėsi. Žemiau pateikiami 2022 m. čempionato nuostatai.

### Dalyvių atranka

Teisę dalyvauti turi žaidėjai, kurių reitingas yra bent 2550 bet kuriame iš dvylikos, naujausių iki varžybų pradžios, standartinio, greitųjų, ar žaibo šachmatų FIDE reitingų sąrašų. Nepaisant jų titulo ar reitingo, dabartiniai nacionaliniai čempionai, dešimt FIDE prezidento paskirtų žaidėjų. Beto, organizatoriai, savo nuožiura, gali pakviesti iki 15 papildomų žaidėjų.

### Formatas

Varžybos vyksta dvi dienas šveicariškąja sistema, žaidžiama 13 ratų.

### Laiko kontrolė

Kiekvienam žaidėjui iki partijos pabaigos skiriama laiko: 15 min. + nuo 1-o ėjimo 10 sek.

### Nugalėtojo nustatymas

Nugalėtojas nustatomas pagal taškus: pergalė – vienas, lygiosios – pusė, pralaimėjimas – nulis taškų. Daugiausiai taškų surinkęs dalyvis tampa nugalėtoju.

Keliems dalyviams, surinkus vienodai taškų, pirmumą turi žaidėjas, kurio pasirodymo turnyre papildomas rodiklis, paskaičiuotas eilės tvarka, yra aukštesnis:

1. Bucholcas – 1;
2. Bucholco koeficientas;
3. varžovų žaibo reitingas;
4. tarpusavio susitikimo rezultatas;
5. burtų traukimas.

Kai į pirmąją vietą pretenduoja keli dalyviai, surinkę vienodai taškų, jų vietos išaiškinamos žaidžiant žaibo partijas.

* Jei į pirmąją vietą pretenduoja du dalyviai, jie žaidžia dviejų žaibo partijų mačą su laiko kontrole – 3 min. pridedant kiekvienam nuo 1-o ėjimo po 2 sek. Traukiami burtai dėl figūrų spalvos 1-oje partijoje. Antrojoje – spalvos keičiamos į priešingas.
* Jei mačas baigiasi lygiosiomis, žaidžiama viena papildoma partija su 3 min.+ 2 sek. laiko kontrole. Baltosios figūros atitenka žaidėjui, kurio pasirodymo čempionate paskaičiuotasis papildomas rodiklis buvo aukštesnis.
* Jeigu ši partija baigtusi lygiosiomis, ta pačia laiko kontrole žaidžiama partija su priešingos spalvos figūromis.
* Kai ir ši partija baigiasi lygiosiomis, žaidžiamos papildomos partijos tol, kol bus sužaista rezultatyvi partija.

Jei pretenduojančių dalyvių į 1-ąją vietą yra daugiau nei du, žaidžiamas atkrintamųjų (vieno minuso sistemos) turnyras.
Pirmajam ratui dalyvių varžovai parenkami pagal jų paskaičiuotus papildomus rodiklius. Mačas susideda iš vienos partijos su laiko kontrole: 3 min. + 2 sek. nuo pirmo ėjimo. Žaidėjas, turintis aukštesnį paskaičiuotąjį papildomą rodiklį, žaidžia baltosiomis figūromis.

* Jeigu partija baigtusi lygiosiomis, varžovai ta pačia laiko kontrole, tik su priešingos spalvos figūromis, žaidžia dar vieną žaibo partija.
* Kai ir ši partija baigiasi lygiosiomis, skiriama dar viena partija ir procedūra kartojama tol, kol vienas iš žaidėjų laimi.

### Apdovanojimai

Pirmąsias tris vietas dalyviai apdovanojami medaliais, o už pirmas 35 vietas, gauna piniginius prizus.

Istorija
--------

### Iki 2012 m.

1987 m. FIDE suvažiavime Sevilijoje buvo nuspręsta sukurti naują oficialų „aktyvių šachmatų" pasaulio čempiono titulą su laiko kontrole – 30 minučių kiekvienam žaidėjui iki partijos pabaigos.

 Skelbimas apie 1988 m. pasaulio **aktyviųjų šachmatų** čempionatą Masatlane. 
Turnyras dėl šio naujo titulo buvo surengtas 1988 m. metais Masatlane (Meksika). Jį laimėjo A. Karpovas, tačiau daugelio geriausių didmeistrių, tokių kaip G. Kasparovo ir kt. tarp dalyvių nebuvo.
Po poros metų, G. Kasparovo iniciatyva, FIDE pakeitė laiko kontrolę iš 30 min. į 25 min. o pavadinimą į greituosius šachmatus.

1992 m. Budapešte įvyko pirmieji moterų žaibo ir greitųjų šachmatų pasaulio čempionatai. Aplenkusi savo seseris Juditą ir Sofiją, abu titulus iškovojo vyriausioji iš seserų – Siuzana Polgar,

Tais pačiais metais liepos 5-10 d. Briuselyje vyko vieno minuso sistemos atkrintamųjų turnyras. Dalyvavo 32 elitiniai pasaulio žaidėjai. Anglas Michaelis Adamsas, pradžioje įveikęs tris savo tautiečius: Džoną Naną, Naidželą Šortą ir Džonataną Spilmaną, pusfinalyje būsimą pasaulio čempioną iš Indijos – Višvanataną Anandą, o finale – vokietį Eriką Lobroną, laimėjo varžybas.

Vis dažniau buvo rengiami greitųjų turnyrai, o greitosios partijos, žaidėjams standartinio laiko varžybose surinkus po lygiai taškų, pradėtos naudoti vietų patikslinimui. Tad 2003 m. FIDE atgaivino idėją rengti pasaulio greitųjų šachmatų čempionatą

Turnyras vyko spalio 24-30 d Cap d’Agde mieste, pietų Prancūzijoje, Kiekvienam dalyviui iki partijos pabaigos buvo skirtos 25 min. + po kiekvieno ėjimo 10 sek. Dalyvavo 16 žaidėjų. Vienuolika jų – iš dvylikos pasaulyje geriausiųjų sąrašo. Po dviejų ratų sistemos turnyrų į atkrintamųjų ketvirtfinalį pateko po 4 žaidėjus.

Finale Višvanatanas Anandas įveikė Vladimirą Kramniką rezultatu: 1,5-0,5.

### Po 2012 m.

2012 m. pasaulio greitųjų ir greitųjų šachmatų čempionatai pagaliau tapo reguliariomis kasmetinėmis varžybomis, kuriose kiekvienam žaidėjui laiko kontrolė: greitiesiems šachmatams – 15 minučių + 10 sek.
Liepos 6-8 dienomis Astanoje vyko atviras greitųjų, o kitas dvi dienas – žaibo turnyras. Greitųjų čempionate dalyvavo 16 žaidėjų, Turnyras vyko ratų sistema. Jis baigėsi Sergejaus Karjakino pergale, 
Magnusas Karlsenas buvo antras, o bulgaras Veselinas Topalovas ir azerbaidžanietis Šahrijaras Mamedjarovas pasidalino trečiąją vietą.

Moterų greitųjų šachmatų ir žaibo čempionatai vyko Batumyje 2012 m. gegužės 30 – birželio 6 d. Greitųjų šachmatų 11-kos ratų šveicariška sistema žaistą turnyrą (25 min. +10 sek.) laimėjo bulgarė Antoaneta Stefanova (8,5 tšk. iš 11).

2013 m. metais pasaulio čempionatai vyko Chanty Mansijske (Rusijoje. Nugalėjo Šahrijaras Mamedjarovas (11,5 tšk. iš 15).

2014 m. Dubajuje čempionu tapo Magnusas Karlsenas, surinkęs 11 tšk. iš 15 galimų. Jis laimėjo abu čempionatus: „greitųjų" (15 min. + 10 sek.) ir „žaibo" (3 min. + 2 sek) 17 tšk. iš 21).

Moterų 2014 m. pasaulio greitųjų šachmatų čempionate (15 min. + 10 sek.), kuris buvo žaidžiamas balandžio 23-29 d. Chanty Mansijske, 1-ą vietą laimėjo Kateryna Lagno (10,5 tšk. iš 15).

Atvirųjų čempionatų prizininkai nuo 2012 m
------------------------------------------

**Pasaulio greitųjų šachmatų čempionatai po 2012 m..**| Data | Miestas | Nugalėtojas | Taškai | Antra vieta | Taškai | Trečia vieta | Taškai | Laikas | Sistema | Ratai | Dalyviai |
| --- | --- | --- | --- | --- | --- | --- | --- | --- | --- | --- | --- |
| 2012 liepos 6-8 d. | Astana | Rusija Sergejus Kariakinas | 11,5/15 | Norvegija Magnusas Karlsenas | 10,5/15 | Bulgarija Veselinas Topalovas | 9,5/15 | 15’+10’’ | Ratų sistema | 15 | 16 |
| 2013 birželio 6-8 d. | Chanty Mansijskas | Azerbaidžanas Šahrijaras Mamedjarovas | 11,5/15 | Rusija Janas Nepomniaščis | 11/15 | Rusija Aleksandras Grščiukas | 10,5/15 | 15’+10’’ | Šveic. | 15 | 58 |
| 2014 birželio 16-18 d. | Dubajus | Norvegija Magnusas Karlsenas | 11/15 | Italija Fabianas Karuana | 10,5.15 | Indija Višvanatanas Anandas  | 10,5/15 | 15’+10’’ | "" | 15 | 113 |
| 2015 spalio 10-12 d. | Berlynas | Norvegija Magnusas Karlsenas | 11,5 | Rusija Janas Nepomniaščis
  | 10,5/15 | Azerbaidžanas Teimuras Radžabovas  | 10,5/15 | 15’+10’’ | "" | 15 | 158 |
| 2016 gruodžio 26-28 d. | Doha | Ukraina Vasylis Ivančukas | 11/15 | Rusija Aleksandras Grščiukas | 11/15 | Norvegija Magnusas Karlsenas
  | 11/15 | 15’+10’’ | "" | 15 | 106 |
| 2017 gruodžio 26-28 d. | Rijadas | Indija Višvanatanas Anandas
  | 10,5/15 | Rusija Vladimiras Fedosejevas
  | 10,5/15 | Rusija Janas Nepomniaščis
  | 10,5/15 | 15’+10’’ | "" | 15 | 134 |
| 2018 gruodžio 26-28 d. | Sankt Peterburgas | Rusija Danilas Dubovas | 11/15 | Azerbaidžanas Šahrijaras Mamedjarovas | 10,5/15 | Jungtinės Amerikos Valstijos Hikaru Nakamura | 10,5/15 | 15’+10’’ | "" | 15 | 206 |
| 2019 gruodžio 26-28 d. | Maskva | Norvegija Magnusas Karlsenas | 11,5/15 | FIDE Alireza Firuzdža  | 10,5/15 | Jungtinės Amerikos Valstijos Hikaru Nakamura
  | 10,5/15 | 15’+10’’ | "" | 15 | 207 |
| 2020 | Neįvyko |  |  |  |  |  |  |  |  |  |
| 2021 gruodžio 26-28 d. | Varšuva | Uzbekija Nodirbekas Abdusatorovas | 9,5 / 13 | CFR Janas Nepomniaščis | 9,5/13 | Norvegija Magnusas Karlsenas | 9,5/13 | 15’+10’’ | "" | 13 | 176 |
| 2022 gruodžio 26-28 d. | Almata | Norvegija Magnusas Karlsenas | 10/13 | Vokietija Vincentas Keimeris | 9,5/13 | Jungtinės Amerikos Valstijos Fabianas Karuana | 9.5/13 | 15’+10’’ | "" | 13 | 178 |
|

Pastaba. Užrašas „10,5/15" reiškia, kad sužaidus 15 partijų, surinkta 10,5 taško. Užrašas 15‘+10" – 15 min. + 10 sek. po kiekvieno ėjimo.

Moterų čempionatų prizininkės
-----------------------------

| Data | Miestas | Čempionė | Taškai | Antra vieta | Taškai | Trečia vieta | Taškai | Laikas | Sistema | Ratai | Dalyvės |
| --- | --- | --- | --- | --- | --- | --- | --- | --- | --- | --- | --- |
| 2012 gegužės 30 – birželio 3 d | Batumis | Bulgarija Antoaneta Stefanova | 8,5/11 | Rusija Aleksandra Kosteniuk | 8/11 | Indija Koneru Humpy | 8/11 | 25’+10" | Šveicariška | 11 | 50 |
| 2014 balandžio 23-25 d | Chanty Mansijskas | Ukraina Kateryna Lagno | 10,5/15 | Rusija Aleksandra Kosteniuk | 10,5/15 | Rusija Olga Guríja | 10/15 | 15’+10" | "" | 15 | 34 |
| 2016 gruodžio 26-28 d | Doha | Ukraina Ana Muzyčiuk | 9,5/15 | Rusija Aleksandra Kosteniuk | 8,5/15 | Gruzija Nana Dzagnidzé | 8/15 | 15’+10" | "" | 15 | 34 |
| 2017 gruodžio 26-28 d | Rijadas | Kinijos LR Džju Vendžjin | 11,5/15 | Kinijos LR Lei Tindžija | 11/15 | Vokietija Elisabeth Pähtz | 10,5/15 | 15’+10" | "" | 15 | 100 |
| 2018 gruodžio 26-28 d | Sankt Peterburgas | Kinijos LR Džju Vendžjin | 10/12 | Iranas Sara Khademalsharieh | 9/12 | Rusija Aleksandra Goriačkina | 9/12 | 15’+10" | "" | 12 | 124 |
| 2019 gruodžio 26-28 d | Maskva | Indija Koneru Humpy
  | 9/12 | Kinijos LR Lei Tindžija | 9/12 | Turkija Jekaterina Atalik | 9/12 | 15’+10" | "" | 12 | 122 |
| 2021 gruodžio 26-28 d | Varšuva | Rusija Aleksandra Kosteniuk | 9/11 | Kazachstanas Bibisara Asaubajeva | 8,5/11 | Rusija Valentina Gunina | 8/11 | 15’+10" | "" | 11 | 103 |
| 2022 gruodžio 25-30 d | Almata | Kinijos LR̪Tan Džunji | 8,5/11 | Kazachstanas Dinara Saduakasova | 8,5/11 | Indija Shri B Savitha | 8/11 | 15’+10" | "" | 11 | 98 |
|

Šaltiniai
---------

1. ↑  „FIDE pasaulio greitųjų ir žaibo čempionatų nuostatai" (PDF) (anglų). Nuoroda tikrinta 2022-11-26.
2. ↑  „1992 m. S.W.I.F.T. greitųjų turnyras Briuselyje" (anglų). Nuoroda tikrinta 2022-12-20.
3. ↑  „2003 m. greitųjų šachmatų čempionatas Cap D'Agde (Prancūzija). Dalyvių atranka į atkrintamasias varžybas" (anglų). Nuoroda tikrinta 2022-12-20.
4. ↑  „2003 m. greitųjų šachmatų čempionato atkreintamieji mačai Cap D'Agde (Prancūzija)" (anglų). Nuoroda tikrinta 2022-12-20.
5. 1 2  „2012 m. pasaulio greitųjų ir žaibo čempionatai" (anglų). Nuoroda tikrinta 2022-11-06.
6. 1 2  „Stefanova laimi 2012 m. pasaulio moterų greitųjų šachmatų čempionatą" (anglų). Nuoroda tikrinta 2022-12-20.
7. 1 2  „2013 m. pasaulio greitųjų šachmatų čempionato rezultatai" (anglų). Nuoroda tikrinta 2022-12-20.
8. 1 2 3  „2014 m. FIDE pasaulio greitųjų ir žaibo šachmatų čempionatai" (anglų). Nuoroda tikrinta 2022-12-20.
9. ↑  „2015 m. pasaulio greitųjų ir žaibo čempionatas" (anglų). Nuoroda tikrinta 2022-12-12.
10. 1 2  „2016 m. pasaulio greitųjų čempionatas" (anglų). Nuoroda tikrinta 2022-12-13.
11. 1 2  „2017 m. pasaulio greitųjų čempionatas" (anglų). Nuoroda tikrinta 2022-12-13.
12. ↑  „2018 m. pasaulio greitųjų čempionatas" (anglų). Nuoroda tikrinta 2022-12-13.
13. 1 2  „2019 m. pasaulio greitųjų čempionatas" (anglų). Nuoroda tikrinta 2022-12-13.
14. 1 2  „2021 m. pasaulio greitųjų čempionatas" (anglų). Nuoroda tikrinta 2022-12-13.
15. ↑  „Greitųjų šachmatų atvirojo turnyro rezultatai" (anglų). Nuoroda tikrinta 2022-12-31.
16. ↑  „2018 m. pasaulio karaliaus Salmano moterų greitųjų šachmatų čempionatas. Galutinė, po 12 ratų, rezultatų lentelė" (anglų). Nuoroda tikrinta 2022-12-05.
17. ↑  „Moterų pasaulio greitųjų šachmatų čempionė paiškėjo po žaibo partijų" (anglų). Nuoroda tikrinta 2022-12-31.

Išorinės nuorodos
-----------------

Trumpa greitųjų šachmatų istorija